b'\n_START_ARTICLE_\nAstana Arena\n_START_SECTION_\nIstoria\n_START_PARAGRAPH_\nConstruc\xc8\x9bia Astana Arena a \xc3\xaenceput \xc3\xaen 2006. Stadionul a fost proiectat de firma de arhitectur\xc4\x83 speciliazt\xc4\x83 \xc3\xaen construc\xc8\x9bii sportive Populous\xc2\xa0\xc3\xaen asociere cu Tabanlioglu Arhitects. Antreprenorul general a fost Sembol Construction. Stadionul a fost inaugurat cu un meci \xc3\xaentre\xc2\xa0Lokomotiv Astana\xc2\xa0\xc8\x99i echipa na\xc8\x9bional\xc4\x83 under-21 a Kazahstanului\xc2\xa0pe 3 iulie 2009. Meciul a fost arbitrat de celebrul arbitru Italian Pierluigi Collina, prima lovitur\xc4\x83, simbolic\xc4\x83, a meciului fiind dat\xc4\x83 de pre\xc8\x99edintele Kazahstanului, Nursultan Nazarbaev. Ca parte a echipelor lor, \xc3\xaen plus fa\xc8\x9b\xc4\x83 de juc\xc4\x83torii afla\xc8\x9bi deja sub contract, au fost invita\xc8\x9bi c\xc3\xa2te dou\xc4\x83 "vedete": \xc3\xaen lotul na\xc8\x9bional de tineret din Kazahstan \xe2\x80\x93 funda\xc8\x99ul\xc2\xa0georgian\xc2\xa0Kaha Kaladze \xc8\x99i atacantul\xc2\xa0ucrainean\xc2\xa0Andrei \xc8\x98evcenko, iar la Lokomotiv Astana \xe2\x80\x93 juc\xc4\x83torii\xc2\xa0turci\xc2\xa0Hasan \xc8\x98a\xc8\x99 \xc8\x99i Hakan \xc8\x98\xc3\xbck\xc3\xbcr._NEWLINE_Pe 31 ianuarie 2011, Astana Arena a g\xc4\x83zduit ceremonia de deschidere a celei de-a 7-a edi\xc8\x9bii a Jocurilor de iarn\xc4\x83 asiatice.\n_START_SECTION_\nCaracteristici\n_START_PARAGRAPH_\nStadionul de 30.000 de locuri a fost conceput ca un vast amfiteatru cu o form\xc4\x83 distinctiv\xc4\x83 \xc8\x99i u\xc8\x99or de recunoscut atunci c\xc3\xa2nd este privit de la distan\xc8\x9b\xc4\x83 \xc8\x99i din apropiere. Este o structur\xc4\x83 pe dou\xc4\x83 niveluri, partea de jos, cu o capacitate de 16.000 de locuri, \xc3\xaenconjoar\xc4\x83 terenul de joc \xc3\xaen timp ce partea superioar\xc4\x83 de pe laturile de est \xc8\x99i de vest adaug\xc4\x83 alte 14.000 de spectatori. Exist\xc4\x83 o separare pentru VIP-uri, spectatori \xc8\x99i juc\xc4\x83tori pentru a asigura un acces facil. To\xc8\x9bi spectatorii sunt a\xc8\x99eza\xc8\x9bi \xc8\x99i au o vedere clar\xc4\x83, neobstruc\xc8\x9bionat\xc4\x83 a c\xc3\xa2mpului de joc. Suprafa\xc8\x9ba de joc este acoperita de iarb\xc4\x83 de calitate ridicat\xc4\x83 pentru a satisface criteriile FIFA \xc8\x99i UEFA. Iarba poate fi acoperit\xc4\x83 dac\xc4\x83 stadionul este folosit pentru alte evenimente.\n_START_SECTION_\nProiectarea\n_START_PARAGRAPH_\nStadionul, conceput \xc3\xaentr-o form\xc4\x83 eliptic\xc4\x83, este construit pe o suprafa\xc8\x9b\xc4\x83 dreptunghiular\xc4\x83 de 232,485 m2 (330m x 704.5 m). Proiectarea a introdus solu\xc8\x9bii inovatoare adopt\xc3\xa2nd principii de \xc3\xaenalt\xc4\x83 tehnologie gestionarea opera\xc8\x9bional\xc4\x83, interac\xc8\x9biunea cu mediul \xc8\x99i mai ales cu condi\xc8\x9bii climatice aspre de geografie.'